  Анжелика Тихонова корреспондент 4-тӥ толсуре 14 часын Удмуртиысь Йӧскалык лыдӟетъюртын (Удмурт урам, 264) кылбур лыдӟонъя «Мусо шаерме данъяса» арысь аре радъяськись усьтэм кар вожвылъяськон ортчоз. Таяз радэ со «Удмуртия» книгапоттоннилэн 100 ар тырмонэзлы сӥземын луоз. Со сярысь лыдӟетъюртлэн пресс-службаез ивортэ. Вожвылъяськонэ 1-4, 5-7, 8-11 классъёсын дышетскисьёс, удмурт кылъя но литературая дышетӥсьёс пыриськозы. Соос 2019-тӥ арын котырес лыдпуссэс пусйись гожъясьёслэсь - Александр Пушкинлэсь удмурт кылын, Даниил Яшинлэсь, Герман Кирилловлэсь, Даниил Майоровлэсь, Эрик Батуевлэсь - кылбуръёссэс лыдӟозы. Жюриын Удмуртиысь нылпиослы газет-журналъёсын ужась журналистъёс, элькунысь Гожъясьёслэн огазеяськонзылэн ёзчиосыз, дышетӥсьёс но лулчеберет но искусство удысын ужасьёс, «Удмуртия» книгапоттонниысь, Йӧскалык лыдӟетъюртысь ӧнерчиос, «Удмурт Кенешысь» ыстэм муртъёс луозы. Вожвылъяськон удмурт кыллэсь данзэ ӝутон, йӧскалык асваланэз будэтон, азьланяз анай кылээз дышетыны мылкыд сётон вылысь радъяське «Удмуртия» книгапоттонни юрттэмен вожвылъяськонэз Дышетон удысын инновациосъя центр но удмурт кылъя но литературая дышетӥсьёслэн методикая кар кенешенызы ортчытӥське.  Тодэ вайытом, «Удмуртия» книгапоттонни 100 ар тырмонзэ туэ куарусёнэ пусйиз. Тегъёс: Мерлык Ижкар удмурткыл Йӧскалыклыдӟетъюрт кылбурет  